open-index/open-wikipedia-markdown huggingface dataset:
Bændaflokkurinn (fyrri)

**Bændaflokkurinn** var íslenskur stjórnmálaflokkur sem stofnaður var árið 1912 af nokkrum bændum sem sæti áttu á Alþingi. Líta má á hann sem fyrsta stéttaflokkinn í íslenskri stjórnmálasögu. Flokkurinn rann inn í Framsóknarflokkinn við stofnun hans árið 1916.

## Saga
Átta þingmenn sem tilheyrðu bændastættinni stofnuðu Bændaflokkinn á Alþingi árið 1912 og var Jón Jónatansson búfræðingur helsti hvatamaður að stofnuninni. Flokkurinn hugðist vera mótvægi við hinar svonefndu *æðri stéttir* kaupmanna, menntamanna og embættismanna. Upphaflega átt i flokkurinn að fá nafnið *Alþýðuflokkurinn* en frá því var horfið.

Þegar þing kom saman árið 1913 var þingflokkur þessi formlega stofnsettur og höfðu þá þrír þingmenn slegist í hópinn. Formaður var kjörinn Ólafur Briem. Flokkurinn setti sér stefnuskrá en að öðru leyti var skipulag hans óformlegt, líkt og gilti um stjórnmálaflokka þessarra ára. Þannig voru þingmenn óbundnir í afstöðu sinni til stjórnarmyndunar. Studdu sumir þeirra Heimastjórnarflokkinn en aðrir Sjálfstæðisflokkinn.

Fyrir landskjörið 1916 klofnaði fylking bænda, þar sem Óháðir bændur buðu fram á eigin vegum. Listi þeirra hlaut rúmlega 20% atkvæða og einn mann kjörinn, Sigurð Jónsson í Ystafelli en Bændaflokkurinn hlaut ekki nema um 7%. Í Alþingiskosningunum sama ár fékk Bændaflokkurinn hins vegar fimm kjörna fulltrúa en Óháðir bændur einn. Bændaflokkurinn hélt ekki áfram starfsemi að kosningunum loknum og gengu flestir meðlimir hans til liðs við Framsóknarflokkinn.

## Tilvísanir og heimildir

*
Óháðir bændur

**Óháðir bændur** var íslensk stjórnmálahreyfing sem klofnaði frá Bændaflokknum árið 1915. Óháðir bændur buðu fram í tvennum kosningum á árinu 1916 en stóðu í kjölfarið að stofnun Framsóknarflokksins

## Saga
Gestur Einarsson bóndi á Hæli í Gnúpverjahreppi var aðalhvatamaðurinn að stofnun Óháðra bænda. Hann var náinn samstarfsmaður og vopnabróðir Jónasar Jónssonar frá Hriflu sem einn helsti forsvarsmaður ungmennafélagshreyfingarinnar. Þeir Gestur og Jónas álitu báðir brýnt að endurskipuleggja stjórnmálalíf landsmanna með nýju flokkakerfi. Skyldi stjórnmálahreyfing bænda byggja á samvinnuhugsjóninni. Málgögn flokksins voru *Suðurland*, sem Gestur á Hæli gaf út og *Íslendingur* á Akureyri.

Óháðir bændur voru öflugastir á Suðurlandi og var framboðslisti þeirra fyrir landskjörið 1916 samþykktur á fundi að Þjórsártúni. Sigurður Jónsson í Ystafelli leiddi listann og náði hann kjöri með um fimmtungi atkvæða. Í Alþingiskosningunum sama ár tefldu Óháðir bændur fram þremur frambjóðendum og náði einn þeirra kjöri, Sveinn Ólafsson í Firði sem settist á þing fyrir Suður-Múlasýslu. Gengu þeir báðir til liðs við Framsóknarflokkinn þegar hann var stofnaður síðla árs 1916.

## Tilvísanir og heimildir

*
Óháði lýðræðisflokkurinn

**Óháði lýðræðisflokkurinn** var íslenskur stjórnmálaflokkur sem stofnaður var fyrir Alþingiskosningarnar 1967 en hlaut lítið brautargengi og lognaðist jafnskjótt út af.

## Saga
Áki Jakobsson var Alþingismaður Siglfirðinga fyrir Sósíalista frá 1942 til 1953 og fyrir Alþýðuflokkinn frá 1956 til 1959. Hafði hann meðal annars gegnt embætti ráðherra í Nýsköpunarstjórninni.

Fyrir Alþingiskosningarnar 1967 stofnaði Áki nýjan flokk, Óháða lýðræðisflokkinn, sem lagði áherslu á endurskoðun stjórnarskrárinnar, leiðrétta kjördæmaskipun, sparnað í rekstri ríkisins, minna flokksræði og samstarf við vestrænar þjóðir.

Flokkurinn bauð fram í tveimur kjördæmum. Áki skipaði efsta sætið í Reykjavík þar sem flokkurinn uppskar rétt um 1% atkvæða. Aðeins betur gekk í Reykjaneskjördæmi þar sem Ólafur V. Thordersen forstjóri úr Njarðvík fékk um 4,2%.

## Tilvísanir og heimildir

*
Nýtt dagblað

**Nýtt dagblað** var dagblað sem gefið var út á árunum 1941 til 1942 á meðan útgáfa Þjóðviljans var bönnuð af breska hernámsliðinu og ritstjórn blaðsins fangelsuð í Bretlandi.

Rithöfundurinn Gunnar Benediktsson var eigandi og ritstjóri Nýs dagblaðs, sem þjónaði því hlutverki að vera málgagn Sósíalistaflokksins. Þrátt fyrir bannið á útkomu Þjóðviljans gerði hernámsliðið ekkert til að stöðva útgáfu Nýs dagblaðs.

Sumarið 1941 voru þeir Einar Olgeirsson og Sigfús Sigurhjartarson leystir úr haldi og tóku þá við ritstjórn blaðsins af Gunnari, sem áfram var skráður eigandi og útgefandi. Útgáfu blaðsins var hætt um leið og Þjóðviljinn fékk að koma út á nýjan leik í maímánuði 1942.

## Tilvísanir og heimildir

*
Nýja dagblaðið

**Nýja dagblaðið** var dagblað sem gefið var út á árunum 1933 til 1938 og kom út fjórum sinnum í viku. Blaðið fylgdi Framsóknarflokknum í Reykjavík að málum. Árið 1938 var það sameinað Tímanum, en útgáfa hans var þá stórefld.

Fyrsti ritstjóri Nýja dagblaðsins var Þorkell Jóhannesson, síðar Háskólarektor. Síðasti ritstjóri blaðsins var Þórarinn Þórarinsson sem síðar varð aðalritstjóri Tímans um langt árabil og einn helsti forystumaður Framsóknarflokksins.

## Tilvísanir og heimildir

*
Pep Guardiola

**Josep "Pep" Guardiola Sala** er spænskur knattspyrnuþjálfari og fyrrum leikmaður. Hann hefur þjálfað Manchester City frá 2016.
Hann á met yfir flesta sigurleiki í röð La Liga, Bundesliga og ensku úrvalsdeildinni. Sem leikmaður var hann lengst af hjá FC Barcelona og vann deildina sex sinnum með félaginu. Hann var í landsliði Spánar og Katalóníu. Pep spilaði sem varnarsinnaður miðjumaður.

Guardiola er sigursæll þjálfari og vann þrefalt á fyrsta tímabilinu með Barcelona; La Liga, Meistaradeild Evrópu og Copa del Rey, Með Bayern sigraði hann deildina öll ár sem hann var þar og með Manchester City hefur hann unnið deildina sex sinnum ásamt fimm bikartitlum. Tímabilið 2022-2023 vann hann Meistaradeildina með Manchester City.

Áberandi var samkeppni milli hans og Jürgen Klopp stjóra Liverpool FC.

Árið 2025 stýrði hann 1000. leik sínum sem knattspyrnustjóri og vann hann 716 leiki af þeim fjölda. 

Guardiola hefur stutt sjálfstæði Katalóníu.

## Tilvísanir
Árbækur Espólíns

**Árbækur Espólíns** eða **Íslands árbækur í sögu formi** er gríðarmikið sagnfræðirit í tólf bindum eftir sýslumanninn og áhugasagnfræðinginn Jón Espólín. Það rekur sögu Íslands frá gildistöku Gamla sáttmála til daga höfundar. Það kom út í Kaupmannahöfn á árunum 1821 til 1855.

Hið íslenska bókmenntafélag hóf göngu sína með útgáfu Sturlunga sögu og Árna sögu biskups. Árbækurnar voru hugsaðar sem framhald þessara verka. Markmið höfundar var að steypa saman öllum þekktum frumheimildum um sögu Íslands, sem var tröllaukið verkefni. Verkið er um 1.900 síður að nafna- og atriðisorðaskrám meðtöldum. Það skiptist upp í tíu hluta sem prentað var í tólf bindum eða *deildum*. Komu níu þeirra út á meðan höfundur var enn á lífi en þrjár að honum gengnum.

Árbækurnar eru ritaðar á annálaformi þar sem atburðir á borð við embættaveitingar, árferði, fréttir, slysfarir o.fl. eru raktar í tímaröð þar sem öllu ægir saman. Ritið er fyrir vikið sundurlaust og þykir um margt óáreiðanlegt. Áhrif þess voru þó mikil, enda eina eiginlega yfirlitsritið um sögu Íslands allt til loka nítjándu aldar.

Árið 1946 voru Árbækur Espólíns endurútgefnar í ljósprenti.
Reykjavík (fréttablað)

**Reykjavík** var íslenskt frétta- og auglýsingablað sem gefið var út í Reykjavík frá 24. febrúar árið 1900 til ársloka 1913. Það hóf göngu sína fyrst og fremst sem auglýsingarit en varð um tíma eitt útbreiddasta blað landsins og virkur þátttakandi í þjóðfélagsumræðunni.

## Saga
Þorvarður Þorvarðarson prentari var útgefandi og ábyrgðarmaður *Reykjavíkur* fyrstu þrjú árin. Í byrjun voru auglýsingar meginefni blaðsins og útgáfan óregluleg en árið 1902 var það gert að vikublaði og fékk undirtitilinn *fréttablað-skemmtiblað*. Tók Jón Ólafsson að rita í það um bókmenntir og erlendar fréttir.

Átið 1903 komst blaðið í eigu nýs útgáfufélags og var Jón Ólafsson gerður að ritstjóra þess. Brot blaðsins var stækkað og upplagið aukið verulega. Reykjavík hafði þó alla tíð þá sérstöðu meðal íslensku blaðanna að það var að mestu borið upp af auglýsingum frekar en smásölu og áskrift. Það var því ódýrara en önnur blöð.

Við upphaf heimastjórnar varð Reykjavík eindregið málgagn Hannesar Hafstein, þar sem Jón Ólafsson hélt oftast um penna. Hann hvarf af ritstjórastjórastóli fyrst árið 1907 og svo endanlega árið 1909, en var þó aðal stjórnmálahöfundur blaðsins allt til loka.

Síðasta tölublað *Reykjavíkur* kom út þann 20. desember 1913 þegar það var sameinað *Lögréttu*, blaði Þorsteins Gíslasonar.

## Tilvísanir og heimildir

*
Hversdagsreglur

**Hversdagsreglur** voru íslenskir gamanþættir sýndir á Stöð 2 veturinn 2017-2018. Þættirnir sýndu frá aðstæðum í hversdeginum sem voru leyst í eitt skipti fyrir þau öll. Þættirnir voru 6 og var leikstjóri Lúðvík Páll Lúðvíksson.

Í nefndinni í þáttinum voru Arnar Jónsson (sem stjórnaði nefndinni), Þröstur Leó Gunnarsson, Svandís Dóra Einarsdóttir, Sveinn Geirsson, Hannes Óli Ágústsson, Elísabet Skagfjörð og  Anna Kristín Arngrímsdóttir. Sérfræðingurinn var Brynhildur Guðjónsdóttir og sendarinn Alfreð var Steinþór Hróar Steinþórsson.
Réttur (tímarit)

**Réttur** var íslenskt tímarit sem gefið var út frá 1915 til 1993, fyrst á Akureyri en síðar í Reykjavík. Það var lengst af í ritstjórn Einars Olgeirssonar.

## Saga
Þórólfur Sigurðsson frá Baldursheimi í Mývatnssveit var stofnandi tímaritsins Réttar. Það var gefið út á Akureyri og fjallaði um þjóðfélagsmál í víðum skilningi. Í ritinu var að finna greinar um helstu stjórnmálastefnur samtímans, þar á meðal jafnaðarstefnuna og samvinnuhugsjónina. Jónas Jónsson frá Hriflu átti sæti í ritnefnd fyrstu árin og birti þar ýmsar greinar um stjórnmálaleg málefni.

Einar Olgeirsson tók við ritstjórn Réttar árið 1926 og varð það í kjölfarið málgagn róttækra sósíalista, fyrst innan Alþýðuflokksins, þá Kommúnistaflokksins, Sósíalistaflokksins og loks Alþýðubandalagsins.

Einar ritstýrði Rétti frá 1926 til 1941 og aftur frá 1946 til dauðadags árið 1989. Lokahefti tímaritsins, minningarblað um Einar Olgeirsson, kom út árið 1993.

## Tilvísanir og heimildir

*
Risaklukka

***Risaklukka*** (fræðiheiti: *Campanula latifolia*) er tegund af klukkuætt (Campanulaceae), ættuð frá Evrópu og vesturhluta Asíu. Hún hefur einnig dreifst nokkuð út frá ræktun.


File:Campanula latifolia BotGardBln 20170610 E.jpg
File:Campanula latifolia (7814347234).jpg
File:Campanula latifolia macrantha0.jpg
File:Overlege Wingesvei 4A hage 20200727 070929.jpg


## Tilvísanir
Höfuðklukka

***Höfuðklukka*** (fræðiheiti: *Campanula glomerata*) er tegund af klukkuætt (Campanulaceae), ættuð frá Evrasíu, frá Bretlandi til Japan.


File:Campanula glomerata.JPG
File:北疆風鈴草 Campanula glomerata 'Superba' -紐西蘭威靈頓植物園 Wellington Botanic Garden, New Zealand- (32667146598).jpg
File:Clustered Bellflower - Flickr - AJC1.jpg


## Tilvísanir
Hinn flokkurinn

**Hinn flokkurinn** var grínframboð í Alþingiskosningunum 1979. Flokkurinn bauð einungis fram í Reykjavíkurkjördæmi og fékk um 150 atkvæði. Aðstandendur framboðsins voru einkum ungt fólk á aldrinum 20 til 25 ára. Oddviti framboðsins var myndlistarneminn Helgi Friðjónsson en heiðurssætið skipaði Jörmundur Ingi Hansen, síðar allsherjargoði Ásatrúarmanna.

Slagorð framboðsins var: *Ekki kjósa okkur, kjóstu hinn flokkinn* og einkenndist kosningabaráttan af ýmum listrænum gjörningum. Þannig var særingarmaður á vegum flokksins látinn kveða niður verðbólgudrauginn á Lækjartorgi. Helstu baráttumál flokksins snerust þó um tilslakanir í vímu- og fíkniefnalöggjöfinni, með því að heimila sölu á áfengum bjór og neyslu á kannabis. Var stefnu framboðsins lýst sem félagslegum anarkisma.

## Tenglar
* Dagblaðið 24. nóv. 1979
* Dagblaðið 3. nóv. 1979
Hubeireynir

**Hubeireynir** (fræðiheiti *Sorbus hypehensis*) er grannvaxin og lágvaxin tegund af reynitré. Hubeireynir er upprunninn í mið- og vesturhluta Kína. Tréð verður 5 - 10 m hátt með grábrúnum til fjólublábrúnum berki. Laufin er græn að ofan en fölari að neðan og eru 10-15 sm löng. Blaðstilkurinn vex oft lóðrétt upp og  grænblá laufblöðin vaxa lárétt út frá honum.  Berin eru skærbleik í stórum klösum. Haustlitur blaða er appelsínugulur yfir í fagurrautt. Blómin eru með hvít krónublöð og gulhvíta fræfla.  Hubeireynir er ræktaður sem skrauttré en haustlitir, ber og blóm þykja falleg.
Það eru tvö afbrigði 
**Sorbus hupehensis* var. *hupehensis*
**Sorbus hupehensis* var. *paucijuga* 

Hubeireyni er oft ruglað saman við *Sorbus glabrescens* og *Sorbus oligodonta*.

## Heimild
* Skógræktarritið Árið 2015, bls. 15
Diner

**Diner** er matsölustaður sem er einkennandi fyrir Bandaríkin en hefur rutt sér rúms í Kanada og hluta Vestur-Evrópu. Á dinerum er fjölbreyttur eldaður matur af amerískum toga, t.d. hamborgarar, egg og beikon,  pönnukökur, kleinuhringir og mjólkurhristingur. Fyrstu dinerarnir voru í stíl eins og lestarvagn eða rútur. Setubekkir eru algengir þar.
Aftur til framtíðar II

***Aftur til framtíðar II*** (enska: *Back to the Future Part II*) er bandarísk vísindaskáldskaparmynd frá 1989 í leikstjórn Robert Zemeckis og skrifuð af Bob Gale. Það er framhald kvikmyndarinnar 1985 Aftur til framtíðar og seinni þátturinn í þríleiknum Aftur til framtíðar. Aðalhlutverk eru leikin af Michael J. Fox, Christopher Lloyd, Lea Thompson og Thomas F. Wilson. Kvikmyndin fylgir Marty McFly (Fox) og vini hans Dr. Emmett „Doc“ Brown (Lloyd) þegar þeir ferðast frá 1985 til 2015 til að koma í veg fyrir að sonur Marty skemmi framtíð McFly fjölskyldunnar; þegar erkifjandinn Biff Tannen (Wilson) stelur DeLorean-tímavél Docs og notar hana til að breyta sögunni í þágu hans, verður tvíeykið að snúa aftur til 1955 til að endurreisa tímalínuna.

Kvikmyndin var framleidd á 40 milljón dala fjárhagsáætlun og var tekin upp samhliða framhaldi hennar, þriðja hluta. Tökur hófust í febrúar 1989 eftir að tveimur árum var eytt í að smíða settin og skrifa forskriftirnar. Tveir leikarar úr fyrstu myndinni, Crispin Glover og Claudia Wells, komu ekki aftur; Persóna Wells, Jennifer Parker, var endurskrifuð með Elisabeth Shue í hlutverkinu en persóna Glover, George McFly, fékk lítinn tíma í myndinni, var sett í bakrunn sena og var leikin af Jeffrey Weissman með mikinn farða. Glover kærði Zemeckis og Gale fyrir að nota útlit sitt án leyfis með góðum árangri og breytti því hvernig framleiðendur geta tekist á við brotthvarf og skipti á leikurum. Aftur til framtíðar Part II var einnig tímamótaverkefni fyrir tæknibrellur Industrial Light & Magic (ILM): Auk stafrænnar samsetningar notaði ILM VistaGlide hreyfistjórnunarmyndavélakerfið, sem gerði leikara kleift að sýna margar persónur samtímis á skjánum án þess að fórna hreyfingu myndavélarinnar.

Back to the Future Part II var gefin út af Universal Pictures þann 22. nóvember 1989. Kvikmyndin fékk upphaflega blandaða dóma gagnrýnenda, skilaði yfir 332 milljónum dala í kassann um heim allan í upphafi og var þriðja tekjuhæsta myndin á heimsvísu 1989.
Aftur til framtíðar III

***Aftur til framtíðar III*** (enska: *Back to the Future Part III*) er bandarísk vísindaskáldskaparmynd frá 1990 frá árinu 1990 og lokaslátturinn af Aftur til framtíðar þríleiknum. Kvikmyndinni var leikstýrt af Robert Zemeckis og með aðalhlutverk fara Michael J. Fox, Christopher Lloyd, Mary Steenburgen, Thomas F. Wilson og Lea Thompson. Kvikmyndin heldur áfram strax í kjölfar Aftur til framtíðar II (1989); Marty McFly (Fox) uppgötvaði á meðan hann strandaði árið 1955 á tímaflakki sínu, að vinur hans Dr. Doc var drepinn. Marty ferðast til 1885 til að bjarga Doc og snúa aftur til 1985 en málin flækjast þegar Doc verður ástfanginn af Clara Clayton (Steenburgen).

Aftur til framtíðar 3 var tekinn upp í Kaliforníu og Arizona og kostaði 40 milljón dala með samkeyrslu með annari myndinni. Hluti III var frumsýndur í Bandaríkjunum 25. maí 1990, sex mánuðum eftir frumsýningu forverans, og skilaði 244 milljónir dala í kassann á heimsvísu í upphafi, sem gerir hana að sjöttu tekjuhæstu mynd 1990.
Bændaflokkurinn (síðari)

**Bændaflokkurinn** var íslenskur stjórnmálaflokkur sem stofnaður var 14. desember árið 1933 af nokkrum meðlimum Framsóknarflokksins. Persónulegur ágreiningur sem og deilur um hvort Framsóknarflokkurinn skyldi heldur hallast til hægri eða vinstri voru kveikjan að stofnun flokksins.

## Saga

Efnt var til Alþingiskosninga 1933 eftir nýrri kjördæmaskipan. Samstjórn Framsóknarflokks og Sjálfstæðisflokks undir forsæti Ásgeirs Ásgeirssonar hélt velli en harðar deilur stóðu þó innan Framsóknarflokksins um ágæti stjórnarsamstarfsins og höfðu gert um allnokkra hríð. Jónas Jónsson frá Hriflu hafði mikil áhrif í flokknum þrátt fyrir að gegna þar ekki formennsku og vildi hann fremur mynda stjórn með Alþýðuflokknum og fylgdi meirihluti þingmanna flokksins honum að málum. Í aðdraganda kosninganna stofnuðu andstæðingar Jónasar innan flokksins vikublaðið *Framsókn: bændablað - samvinnublað* og varð það aðalmálgagn Bændaflokksins eftir stofnun hans og kom út frá 1933-1941.

Þingkosningarnar fóru fram í júlí og kom Alþingi saman til aukaþings í nóvember. Þar var borin upp sú tillaga að slíta skyldi stjórnarsamstarfinu en mynda þess í stað stjórn með Aþýðuflokki, sem hefði minnsta mögulega meirihluta. Þingmennirnir Hannes Jónsson og Jón Jónsson í Stóradal neituðu að styðja stjórnarmyndun þessa og var þeim þá vikið út Framsóknarflokknum. Gengu þá þrír þingmenn til viðbótar úr flokknum, þeir Ásgeir Ásgeirsson, Tryggvi Þórhallsson og Halldór Stefánsson, auk Þorsteins Briem sem gegndi ráðherradómi þrátt fyrir að sitja ekki á þingi.

Tilkynnt var um stofnun Bændaflokksins um miðjan desember með þátttöku allra fyrrnefndra manna nema Ásgeirs Ásgeirssonar sem kaus að sitja utan flokka. Ríkisstjórn hans hafði beðist lausnar skömmu eftir að aukaþingið kom saman, en gegndi þó störfum til loka júlí árið 1934, þegar gengið hafði verið til nýrra kosninga.

Alþingiskosningarnar 1934 urðu Bændaflokknum veruleg vonbrigði. Flokkurinn hlaut einungis um 6,5% atkvæða og þrjá þingmenn, þá Þorstein Briem, Hannes Jónsson og Magnús Torfason. Einna mesta athygli vakti að formaðurinn Tryggvi Þórhallsson kolféll fyrir Hermanni Jónassyni í Strandasýslu. Þingmönnum flokksins fækkaði úr þremur í tvo snemma á kjörtímabilinu þegar Magnús Torfason gerðist stuðningsmaður ríkisstjórnar Hermanns Jónassonar og gekk á ný til liðs við Framsóknarflokkinn.

Fyrir Alþingiskosningarnar 1937 mynduðu Framsóknarflokkur og Alþýðuflokkur svokallað Hræðslubandalag til að hámarka þingstyrk sinn miðað við kjörfylgi. Sjálfstæðisflokkur og Bændaflokkur svöruðu fyrir sig með sams konar kosningabandalagi, sem nefndist *Breiðfylking*. Skiluðu kosningarnar Bændaflokknum um 6% atkvæða og tveimur mönnum, þeim Þorsteini Briem og Stefáni Stefánssyni í Fagraskógi. Þetta voru síðustu kosningar Bændaflokksins. Hann bauð ekki fram í kosningunum 1942 og gengu flokksmenn ýmist til liðs við Framsóknarflokk eða Sjálfstæðisflokk.

## Tilvísanir og heimildir

*
Framfaraflokkurinn

**Framfaraflokkurinn** var heiti það sem stuðningsmenn Valtýs Guðmundssonar í stjórnmálum tóku sér fyrir Alþingiskosningarnar 1900 og eftir þing kom saman. Fyrir Alþingiskosningarnar 1903 buðu meðlimir Framfaraflokksins fram undir merkjum Framsóknarflokks. Áður hafði hópurinn kallað sig Stjórnbótarflokk.

Helstu stefnumál Framfaraflokksins voru stofnun banka, símsamband við útlönd og að stofnað yrði embætti ráðherra Íslands með aðsetur í Kaupmannahöfn í samræmi við hugmyndir Valtýs Guðmundssonar. Vegna síðastnefnda stefnumálsins uppnefndu andstæðingar flokksins hann: *Hafnarstjórnarflokk* til aðgreiningar frá Heimastjórnarflokki. Framfaraflokkurinn náði meirihluta á þingi og fékk stjórnarskrárfrumvarp sitt um ráðherra í Kaupmannahöfn samþykkt, en sviptingar í dönskum stjórnmálum breyttu stöðunni skyndilega.

Auk Valtýs hafði flokkurinn á að skipa ýmsum atkvæðamiklum stjórnmálamönnum, s.s. Kristjáni Jónssyni, Skúla Thoroddsen og Ólafi Briem.Helstu málgögn voru Ísafold og Þjóðviljinn.

## Tilvísanir og heimildir

*
Hertha BSC

**Hertha, Berliner Sport-Club e.V.**, oftast þekkt sem **Hertha Berlin** er þýskt knattspyrnufélag stofnað í Berlín. Liðið spilar nú í 2. Bundesligu.

Liðið spilar heimaleiki sína á Ólympíuleikvanginum í Berlín, sem er næst stærsti leikvangur Þýskalands.

Eyjólfur Sverrisson landsliðsmaður og þjálfari, spilaði með félaginu.

## Árangur Herthu
### Sigrar
* **[[Bundesliga|Þýskir meistarar]]: 2**
** 1930, 1931

* **[[Þýska bikarkeppnin]]: 0**
** *(2.sæti 1976–77, 1978–79, 1992–93)*

## Tengill
*  Heimasíða félagsins
Borussia Mönchengladbach

**Borussia Verein für Leibesübungen 1900 e.V. Mönchengladbach**, oftast þekkt sem **Borussia Mönchengladbach** er þýskt knattspyrnufélag frá Mönchengladbach og spilar í Þýsku Úrvalsdeildinni. Það hefur 5 sinnum orðið deildarmeistari.

Borussia Mönchengladbach var stofnað árið 1900. Nafnið er latnesk útgáfa af nafni Prússlands. Liðið gekk formlega í Bundesliguna árið 1965 og átti mestri velgengni að fagna í kringum 1970 undir stjórn Hennes Weisweiler og síðar Udo Lattek. Á þeim tíma tókst þeim að vinna 5 deildarmeistaratitla.

BM hefur spilað á Borussia-Park síðan árið 2004 en lék áður heimaleiki sína á Bökelbergstadion. Þeirra helsti rígur er við nágranna sína frá Rín-Ruhr í  FC Köln,

## Árangur Borussia Mönchengladbach
### Sigrar
* **[[Bundesliga|Þýskir meistarar]]: 5**
** : 1969–70, 1970–71, 1974–75, 1975–76, 1976–77
* **[[Þýska bikarkeppnin]]: 3**
** 1959–60, 1972–73, 1994–95

* **[[Evrópukeppni félagsliða í knattspyrnu|Evrópukeppni félagsliða]]: 2**
** 1974–75, 1978–79

## Tengill
* Heimasíða félagsins
FC Augsburg

**Fußball-Club Augsburg 1907 e. V.**, oftast þekkt sem **FC Augsburg** þýskt knattspyrnufélag stofnað í Augsburg. Liðið spilar heimaleiki sína á WWK Arena. Með liðinu spilar íslenski framherjinn Alfreð Finnbogason.

## Leikmenn
### Þekktir leikmenn sem hafa spilað fyrir félagið
* Helmut Haller
* Bernd Schuster
* Raimond Aumann
* Ulrich Biesinger
* Karlheinz Riedle
* Armin Veh
* Edmond Kapllani
* Milan Petržela

## Þekktir fyrrum Þjálfarar
* Armin Veh
* Max Merkel

## Tengill
* [ Heimasíða félagsins]
Fondation Louis-Vuitton

**Fondation Louis-Vuitton**, stofnað árið 2006, er listasafn og menningarmiðstöð styrkt af hópnum LVMH og dótturfyrirtækjum þess. Það er rekið sem löglega aðskilin sjálfseignarstofnun sem hluti af kynningu LVMH á list og menningu.

Listasafnið opnaði í október 2014. Byggingin var teiknuð af arkitektinum Frank Gehry og er við hliðina á *Jardin d'Acclimatation* í *Bois de Boulogne* í 16. hverfi Parísar. Meira en 1 400.000 manns heimsóttu *Fondation Louis-Vuitton* árið 2017.

## Tenglar

* Fondation Louis-Vuitton
Sinsheim

**Sinsheim** er 35.000 manna borg á Rhein-Neckar-svæðinu í sambandslandinu Baden-Württemberg, um 28 km suðaustur af Heidelberg.

Safnið Sinsheim Auto & Technik Museum er helsta aðdráttarafl Sinsheim ásamt knattspyrnuleikjum hjá liðinu TSG 1899 Hoffenheim. Leikvangurinn Rhein Neckar-Arena tekur rúmlega 30.000 manns.
Rhein-Neckar

**Rhein-Neckar** er stórborgarsvæði í Suðvestur-Þýskalandi með um 2,4 milljónir íbúa. Aðalborgirnar eru Mannheim, Ludwigshafen og Heidelberg. Svæðið er nefnt eftir fljótunum Rín og Neckar og er eitt mikilvægasta efnahagssvæði Þýskalands.
TSG 1899 Hoffenheim

**Turn- und Sportgemeinschaft 1899 Hoffenheim e.V.**, oftast þekkt sem **TSG 1899 Hoffenheim** er þýskt knattspyrnufélag frá Sinsheim í Baden-Württemberg. Gylfi Sigurðsson lék með félaginu um tíma.

## Tengill
* Heimasíða félagsins
1. FC Köln

**1. Fußball-Club Köln 01/07 e. V.**, oftast þekkt sem **FC Köln** er þýskt knattspyrnufélag stofnað í Köln. Þeirra helstu erkifjendur eru Bayer Leverkusen og Borussia Mönchengladbach.

Sumarið 2025 gerði Ísak Bergmann Jóhannesson samning við félagið.

## Tengill
* Heimasíða félagsins
Algjör Sveppi (sjónvarpsþáttur)

**Algjör Sveppi** er íslenskur barnasjónvarpsþáttur sem átti að leysa afa af. Þátturinn byrjaði 2007 og endaði 2012 og voru gerðir 120 sjónvarpsþættir á tímabilinu.

Árið 2016 voru hugmyndir um teikniþætti sem CAOZ Animation og Little Big Films áttu að framleiða 26 þætti í fyrsta áfanga en ekkert varð úr þeirri hugmynd.

## Tilvísanir
Jurtir sem stráð var á gólf

**Jurtir sem stráð var á gólf** voru ilmjurtir, sótthreinsunarjurtir eða jurtir sem fældu burt skordýr. Algengt var að nota slíkar jurtir í Englandi allt frá miðöldum til 18. aldar. Það tíðkaðist að strá ilmjurtum ásamt hálmi og stráum á gólf þannig að jurtirnar gáfu frá sér ilm þegar gengið var um gólfin.  Tilteknum jurtum var einnig stráð á gólf  til að fæla frá flær. Í klaustrum miðalda í Englandi var jurtum stráð á á gólf í svefnálmum og s einu sinni til tvisvar á ári var skipt um jurtir og gólfin sópuð.

## Heimild
* Greinin Strewing herbs á ensku Wikipedia.
Gulmaðra

**Gulmaðra** (fræðiheiti: *Galium verum*) er  meðalhá (12 - 30 sm) jurt af möðruætt með mjóum blöðum í kransi og mörgum litlum fjórdeildum gulum blómum. Hún er upprunnin í Evrasíu og Norður-Afríku og finnst nú mun víðar. Á Íslandi vex hún í grónu landi og þar sem er þurrt og í mólendi og  kjarri. Gulmaðra er algeng um allt Ísland. Líklega eru bæjarnöfnin Möðruvellir og Möðrudalur dregin af þessari jurt. Ýmis not voru af gulmöðru. Hún var notuð gegn sinadrætti og flogaveiki, rótin var notuð til litunar, jurtin þótti einkar góð við ýmsum húðsjúkdómum. Gulmaðra er kölluð sængurhálmur á Norðurlandamálum  vegna þess að það tíðkaðist að setja hana í sængurföt. Erlendis tíðkaðist að strá gulmöðru á gólf.
Gulmaðra var einnig nefnd ólúagras en Eggert Ólafsson segir í kvæði að hún létti lúa.

Gulmaðra er lík krossmöðru og hvítmöðru en lögun laufblaða er önnur og hún er eina maðran á Íslandi sem ber gul blóm. 

## Heimildir

* Ingólfur Davíðsson, Blóm Freyju og Maríu, Samtíðin - 6. Tölublað (01.07.1969)
* Gulmaðra (Galium verum) (Náttúrufræðistofnun Íslands) 
* Baldur Johnsen, "Þetta er nú gellir séra Jón", Náttúrufræðingurinn - 3.-4. Tölublað (01.06.1985) 
* Möðrurót, Hugur og hönd - 1. tölublað (01.06.2015)
Skeggklukka

***Skeggklukka*** (fræðiheiti: *Campanula barbata*) er skammfjölær tegund af klukkuætt (Campanulaceae), ættuð frá Ölpunum og Noregi.

Hún verður 20 til 40 sm há, með lensulaga grunnblöð. Hefur þrifist vel í Lystigarðinum.  

File:Bärtige Glockenblume - Aufstieg Warth zur Rappenseehütte - 2. Tag (9800489064).jpg
File:Campanula barbata RF.jpg
File:Campanula barbata 2016-05-17 0691.jpg
File:ZvonekVousaty2.jpg


## Tilvísanir
Sunnuklukka

***Sunnuklukka*** (fræðiheiti: *Campanula aucheri*) er tegund af klukkuætt (Campanulaceae), ættuð frá Kákasusfjöllum og Balkanskaga. Hún er oft talin undirtegund af Klungurklukku (Campanula saxifraga), sem C. s. ssp. aucheri A.DC..

Hún verður 5 sm há, með spaðalaga grunnblöð, um 4 sm löng.  

## Tilvísanir
Grænlandsklukka

***Grænlandsklukka*** (fræðiheiti: *Campanula giesekiana*) er tegund af klukkuætt (Campanulaceae), ættuð frá norðurhluta N-Ameríku og Grænlandi. Samkvæmt sumum heimildum er hún afbrigði eða undirtegund af bláklukku.

## Tilvísanir
Flipaklukka

***Flipaklukka*** (fræðiheiti: *Campanula excisa*) er tegund af klukkuætt (Campanulaceae), ættuð frá suðurhluta Alpanna.


File:Campanula excisa001.jpg
File:Campanula excisa 01.jpg
File:Campanula excisa RF.jpg


## Tilvísanir
Hilmar Baunsgaard

**Hilmar Tormod Ingolf Baunsgaard** (26. febrúar 1920 – 2. júlí 1989) var forsætisráðherra Danmerkur frá 1968 til 1971. Hann er síðasti danski forsætisráðherrann sem hefur komið úr Róttæka vinstriflokknum.

## Ferill
Hilmar Baunsgaard var menntaður í verslunarfræði og starfaði í viðskiptum í einkageiranum. Hann gekk í Róttæka vinstriflokkinn og var einn af leiðtogum flokksins frá árinu 1948. Sama ár varð hann formaður ungliðahreyfingar flokksins og gegndi því hlutverki til ársins 1951. Árið 1957 var hann kjörinn á danska þingið og hóf þingsetu sem entist til ársins 1977. Hann var verslunarráðherra í samsteypustjórn Róttæka vinstriflokksins og Jafnaðarmannaflokksins á forsætisráðherratíðum Viggo Kampmann og Jens Otto Krag frá 1961 til 1964. Nokkuð bar á ósætti milli flokkanna í stjórninni varðandi afstöðu Krags til söluskatta og hinnar svokölluðu heildarlausnar.

Hilmar Baunsgaard gerði sér grein fyrir möguleikum sjónvarpsins í stjórnmálum og það var ekki síst með því að biðla til kjósenda í gegnum sjónvarpsútsendingar sem Róttæka vinstriflokknum tókst að tvöfalda þingfylgi sitt í kosningum árið 1968. Baunsgaard varð í kjölfarið forsætisráðherra Danmerkur í samsteypustjórn ásamt Venstre og Íhaldssama þjóðarflokknum. Í samfélagsmálum var stjórn hans ein sú róttækasta í sögu Danmerkur og stóð hún meðal annars fyrir lögleiðingu á þungunarrofum og afléttingu á ritskoðun kláms. Stjórnin átti hins vegar í vandræðum með síaukna skattbyrði og með samskipti við jaðarmenningu danskra ungmenna. Aftur var kallað til þingkosninga árið 1971. Róttæka vinstriflokknum tókst að halda öllum þingsætum sínum en stjórnin missti hins vegar meirihluta sinn og Krag varð því forsætisráðherra á ný.

Baunsgaard var helsti hugsuðurinn á bak við NORDEK, sem var fyrirhugað efnahagsbandalag Norðurlandanna svipað Evrópska efnahagsbandalaginu. Svíar, Norðmenn og Íslendingar tóku vel í hugmyndina en hún féll að endingu um sjálfa sig því Finnar vildu ekki styðja hana af ótta við að skaða samband sitt við Sovétríkin. Danmörk gekk að endingu í Evrópska efnahagsbandalagið.

Vegna innanflokksdeilna gat Baunsgaard ekki haldið áfram sem leiðtogi Róttæka vinstriflokksins. Árið 1977 hætti hann á þingi og gerðist formaður ritstjórnar *[[Politiken]]*.

## Einkahagir
Hilmar Baunsgaard var bróðir stjórnmálamannsins Bernhards Baunsgaard. Eiginkona hans var Egone Baunsgaard.

Baunsgaard er grafinn í Ordrup-kirkjugarðinum.

## Ritverk
* Bidragsyder til Meninger om Danmark og EF. Aktuelle Bøger, 1972. ISBN 87-7000-054-9
* Bidragsyder til Debat om forsvaret. Hasselbalch, 1967.

## Ítarefni
* Henning Nielsen, *Hilmar Baunsgaard – Statsminister med tv-tække*, Syddansk Universitetsforlag, 2005. ISBN 978-87-7838-316-7.

## Tilvísanir
Sæhestar

**Sæhestar** eru 46 tegundir sjávarfiska af sérstæðri ætt sem nefnist á latínu Syngnathidae og undirættinni Hypocampinae eða sæhestaætt. Í maí 2020 eru 46 þekktar og viðurkenndar tegundir í ættkvíslinni. 

## Tenglar
*Hvað getið þið sagt mér um sæhesta? - Vísindavefurinn

## Neðanmálsgreinar
Pípufiskar

**Pípufiskar** (Syngnathinae) eru undirætt smárra fiska, sem, ásamt með sæhestum og sædrekum (Phycodurus + Phyllopteryx), mynda ættina Syngnathidae.

## Greinar

55 greinar eru á undirættinni.

**(1) *[[Acentronura]]* - *telur 2 tegundir*
**(2) *[[Amphelikturus]]* - *telur 1 tegund*
**(3) *[[Anarchopterus]]* - *telur 2 tegundir*
**(4) *[[Apterygocampus]]* - *telur 1 tegund*
**(5) *[[Bhanotia]]* - *telur 3 tegundir*
**(6) *[[Bryx]]* - *telur 4 tegundir*
**(7) *[[Bulbonaricus]]* - *telur 3 tegundir*
**(8) *[[Campichthys]]* - *telur 4 tegundir*
**(9) *[[Choeroichthys]]* - *telur 6 tegundir*
**(10) *[[Corythoichthys]]* - *telur 12 tegundir*
**(11) *[[Cosmocampus]]*
**(12) *[[Doryichthys]]*
**(13) *[[Doryrhamphus]]*
**(14) *[[Dunckerocampus]]*
**(15) *[[Enneacampus]]*
**(16) *[[Entelurus]]*
**(17) *[[Festucalex]]*
**(18) *[[Filicampus]]*
**(19) *[[Halicampus]]*
**(20) *[[Haliichthys]]*
**(21) *[[Heraldia]]*
**(22) *[[Hippichthys]]*
**(23) *[[Histiogamphelus]]*
**(24) *[[Hypselognathus]]*
**(25) *[[Ichthyocampus]]*
**(26)*[[Idiotropiscis]]*
**(27) *[[Kaupus]]*
**(28) *[[Kimblaeus]]*
**(29) *[[Kyonemichthys]]*
**(30) *[[Leptoichthys]]*
**(31) *[[Leptonotus]]*
**(32) *[[Lissocampus]]*
**(33) *[[Maroubra (fish)|Maroubra]]*
**(34) *[[Micrognathus]]*
**(35) *[[Microphis]]*
**(36) *[[Minyichthys]]*
**(37) *[[Mitotichthys]]*
**(38) *[[Nannocampus]]*
**(39) *[[Nerophis]]*
**(40) *[[Notiocampus]]*
**(41) *[[Penetopteryx]]*
**(42) *[[Phoxocampus]]*
**(43) *[[Phycodurus]]* - *telur 1 tegund*
**(44) *[[Phyllopteryx]]* - *telur 2 tegundir*
**(45) *[[Pseudophallus]]*
**(46) *[[Pugnaso]]*
**(47) *[[Siokunichthys]]*
**(48) *[[Solegnathus]]*
**(49) *[[Stigmatopora]]*
**(50) *[[Stipecampus]]*
**(51) *[[Syngnathoides]]*
**(52) *[[Syngnathus]]*
**(53) *[[Trachyrhamphus]]*
**(54) *[[Urocampus]]* - *telur 2 tegundir*
**(55) *[[Vanacampus]]* - *telur 4 tegundir*
Sæprjónaætt

**Sæprjónaætt** (*Syngnathidae*) er ætt fiska með þrjár greinar; sæhesta, pípufiska og sædreka. heitið kemur úr grísku, frá σύν, borið fram syn, merkir "saman", og γνάθος borið fram -gnathos, merkir "kjálki". Samvaxinn kjálki er einkenni sem gengur gegnum alla ættina.

Um 215 tegundir eru innan ættarinnar Syngnathidae.
Garðaklaufhali

**Garðaklaufhali** eða **garðaklampi** (fræðiheiti *Forficula auricularia*) er skordýr af ættbálki klaufhala. Það er útbreidd umhverfis norðurhvel; Evrópu, Asíu, kringum Miðjarðarhafið, sunnan til á Norðurlöndum, í Hjaltlandseyjum og Færeyjum. Garðaklaufhali hefur fundist víða um Ísland, hann hefur borist hingað með varningi og fannst fyrst í Reykjavík árið 1902. Hann nærist einkum á rotnandi plöntu- og dýraleifum auk smærri skordýra. 

Höfuð og afturbolur garðaklaufhala eru rauðbrún. Hálsskjöldur, stuttir yfirvængir og fætur eru  gulir og er hálsskjöldur dökkur um miðbikið. Undir yfirvængjum eru þunnir samanbrotnir flugvængir en fullorðin dýr eru fleyg. Fálmarar eru langir og grannir. Aftan úr bolnum eru  tvö hörð og  sterkleg halaskott sem eru krækt á karldýrum en nær bein á kvendýrum.

## Heimild
* Garðaklaufhali (Náttúrufræðistofnun Íslands)
Acentronura

*** Acentronura *** er grein á ætt pípufiska. Greinin telur 2 tegundir sem eiga náttúruleg heimkinni í Indlandshafi og Kirrahafi.

## Tegundir

* *[[Acentronura breviperula]]* (dwarf pipehorse)
* *[[Acentronura gracilissima]]* (Bastard seahorse)
Phyllopteryx

***Phyllopteryx*** er grein pípufiska sem telur 2 tegundir sem finna má vestur og suður af Ástralíu.

## Tegundir

* Þangdreki (*Phyllopteryx taeniolatus*)
* (*[[Phyllopteryx dewysea]]*)

## Heimildir
Amphelikturus dendriticus

***Amphelikturus dendriticus***,  (e.**pipehorse**), er tegund af pípufiski með náttúrleg heimkynni um vestanvert Atlantshaf.

Þessi tegund er smá og í litum sem falla vel að umhverfið og því sjaldséð. 
Lengstir verða einstaklingar 7,5 sm.  Er eina tegund sinnar greinar.

## Heimildir
Opal

**Opal** er íslenskt sælgæti í töfluformi.

*Rauður opal* var fyrstur opalanna sem kom út árið 1945 þegar sælgætisgerðin *Opal* var stofnuð sem síðar var keypt af Nóa Siríus. Vegna vinsælda *rauðs opals* var framleiddur nokkrum árum síðar *blár opal*. Árið 1978 kom *grænn opal* og nokkrum árum síðar *gulur opal* með ávaxtabragði. 

## Blár Opal
*Blár opal* kom á markað nokkrum árum eftir *rauðum opal* en árið 1982 var framleiðslu hætt á opalnum en framleiðsla hófst aftur árið 1984. Framleiðslan hætti alfarið árið 2005 og hafa vinsældir opalsins aukist eftir það.  

## Listi yfir gerðir Opals

Allir opalar sem hafa verið framleiddir eru:

* *Rauður* 
* *Blár*
* *Grænn*
* *Gulur*
* *Svartur*
* *Brúnn*

## Heimildir
Fáni Brúnei

Á **fána Brúnei** sést skjaldarmerki Brúnei á gulum fleti sem er rofinn skáhalt af svörtum og hvítum borðum. Guli flöturinn táknar soldáninn af Brúnei. Á rauða skjaldarmerkinu sést hálfmáni sem vísar upp og sólhlíf ásamt höndum til beggja hliða.

Í Suðaustur-Asíu er gulur hefðbundinn litur kóngafólks. Því er líka gulur flötur notaður á konungsfánum Malasíu og Taílands og á fána forseta Indónesíu. Hálfmáninn táknar íslamstrú, sólhlífin táknar einveldið og hendurnar til hliðanna tákna velvild ríkisstjórnarinnar. Svörtu og hvítu borðarnir tákna yfirráðherra Brúnei, sem gegndu eitt sinn saman hlutverki ríkisstjóra og síðan, eftir að soldáninn varð lögráða, helstu ráðgjafa hans. Hvíta röndin táknar fyrsta ráðherrann (*Pengiran Bendahara*) og sú svarta táknar annan ráðherrann (*Pengiran Pemancha*, sem fór fyrir utanríkismálum). Hvíta röndin er um 12 prósentum víðari en sú svarta.

Á hálfmánanum eru kjörorð Brúnei rituð á arabísku: „Alltaf í þjónustu undir leiðsögn guðs“ (arabíska: الدائمون المحسنون بالهدى). Á borðanum fyrir neðan hálfmánann stendur *Brunei Darussalam*, sem merkir „Brúnei, aðsetur friðarins“ (arabíska: بروني دارالسلام‎).

## Söguágrip
Fáninn í núverandi mynd, að undanskyldu skjaldarmerkinu, hefur verið í notkun frá árinu 1906, þegar Brúnei varð breskt verndarsvæði. Þótt Brúnei hafi aðeins verið sjálfstætt að nafninu til eftir þetta fengu Brúneimenn að viðhalda tilteknum þjóðartáknum eins og fánanum.

Skjaldarmerkinu var bætt við fánann árið 1959 eftir að ný stjórnarskrá var tekin upp þann 29. september það ár.

Fánanum var viðhaldið óbreyttum þegar ríkið hlaut sjálfstæði þann 1. janúar árið 1984.

## Tilvísanir
Áramótaskaup 2020

**Áramótaskaup 2020** er áramótaskaup sem sýnt var á RÚV þann 31. desember 2020. Aðal viðfangsefni skaupsins var Covid-19 faraldurinn og samkomutakmarkanir sem fylgdu honum.

Höfundar skaupsins voru Hugleikur Dagsson, Lóa Hjálmtýsdóttir, Vala Kristín Eiríksdóttir, Þorsteinn Guðmundsson, Bragi Valdimar Skúlason og Katla Margrét Þorgeirsdóttir. Reynir Lyngdal var leikstjóri. Tökur byrjuðu í nóvember 2020 og var framleiðandi Republik.

85% landsmanna voru ánægt með skaupið, sem að braut met skaupsins 2013 og hélt titlinum sem það skaup sem að flestir voru ángæðir með þar til að 89% landsmanna sögðust vera ánægt með skaupið 2022.
## Viðfangsefni
Meðal viðfangsefna voru:
*Mikið magn af sömu spurningum á upplýsingafundum Almannavarna.
*Seinkanir á fermingum vegna samkomutakmarkana.
*Mikil aðsókn í Sorpu því það voru allir að nýta tímann við samkomutakmarkanirnar að taka til.
*Fólk að syngja fyrir utan elliheimili fyrir eldriborgara í samkomutakmörkununum.
*Flóknar sóttvarnareglur.
*Fólk sem hélt að sóttvarnareglur ættu ekki við þau því það var búið að fá Covid.
*Þegar Samherji framleiddi sína eigin heimildamynd um Samherjaskjölin.
*Þegar allir vildu sýna gamla mynd af sér með Vigdísi Finnbogadóttur.
*Rasískt merki á fatnaði lögregluþjóns.
*Veggjakrot á Skúlagötu "Hvar er nýja stjórnaskráin" fjarlægt.
*Þegar fólk missti félagsfærni vegna of mikillar einangrunar í Covid.
*Lítil athygli nemenda í fjarkennsla.
*Helgi Björnsson, Bubbi og fleiri með tónleika sem sýndur voru í beinni útsendingu á netinu.
*Skipverjar á Júlíusi Geirmundssyni haldið um borð á meðan Covid-19 veikindi geisuðu um borð.
*Auglýsing Borgarleikhússins þar sem Bubbi var með sígarettu.
*Tveir fótboltamenn með enska karlalandsliðinu brutu sóttvarnir þegar þeir hittu tvær konur á hótelherbergi í Hótel Sögu.
Annað sem kom fram í skaupinu: Pabbabrandarar, Björn Ingi, loftslagskvíði, Ísland í dag, Katrín Jakobsdóttir, útilokunarmenning, átakið "Ferðumst innanlands", Gísli Marteinn, Sindri Sindras­son, samskiptaforritið Zoom, Kári Stefánsson, Alma Möller, Víðir Reynisson, Þórólfur Guðnason, "Let It Out!" auglýsingaherferð Inspired by Iceland og  jarðskjálftahrinan á Reykjanesinu. 

## Lög
### Frumsamin
Upphafslag - lag Stefán Örn Gunnlaugsson og Birgir Steinn Stefánsson, texti Hugleikur Dagsson
Held í mér andanum - lag Stefán Örn Gunnlaugsson, texti Hugleikur Dagsson
Klárum þetta saman (lokalag) - lag Stefán Örn Gunnlaugsson og Birgir Stefán Stefánsson, texti Bragi Valdimar Skúlason, söngur Friðrik Dór Jónsson, Salka Sól Eyfeld, Stefán Hilmarsson og Ragnhildur Gísladóttir

### Lög með nýjum texta
*Think about things - Daði og Gagnamagnið
*Husavik - Molly Sanden

## Heimildir
Utanflokkabandalagið

**Utanflokkabandalagið** var íslenskur stjórnmálaflokkur sem starfaði á Alþingi frá 1920 til 1921. Það var stofnað til höfuðs gömlu flokkaskiptingunni sem var um þær mundir mjög að riðlast. Flestir meðlimir bandalagsins höfðu áður starfað í Heimarstjórnarflokki eða Sjálfstæðisflokki (langsum). Utanflokkabandalagið starfaði stutt og rann því næst inní Sparnaðarbandalagið.

## Saga
Alþingiskosningar fóru fram árið 1919. Í febrúar árið eftir kom nýtt þing saman og lýstu þá tíu þingmenn því yfir að þeir hefðu myndað með sér bandalag utan hinna gömlu flokka, sem væru orðnir úreltir. Í þessum nýja flokki voru einkum fulltrúar borgaralegra, hægrisinnaðra sjónarmiða sem vildu mynda mótvægi við vaxandi stéttastjórnmálum sem leidd voru af Alþýðuflokki og Framsóknarflokki.

Jón Magnússon myndaði ráðuneyti sitt árið 1920 og naut þá aðeins stuðnings 3-4 þingmanna úr Utanflokkabandalaginu, en þar á meðal var þó einn ráðherra þess, Magnús Guðmundsson. Á þinginu 1921 gengu fleiri þingmenn til liðs við bandalagið, þar á meðal Jón Þorláksson sem óðar varð einn helsti leiðtogi þess.

Morgunblaðið var helsta málgagn Utanflokkabandalagsins.

## Tilvísanir og heimildir

*
FC St. Pauli

**Fußball-Club St Pauli von 1910 e.V.** , yfirleitt þekkt sem **FC St Pauli**, er þýskt knattspyrnfélag í St. Pauli hverfi Hamborgar. 

## Saga
FC St. Pauli var stofnað 1907 þó að fullt nafn félagsins sé Fußball Club St. Pauli von 1910 e.V. Ástæðan fyrir því er sú að félagið byrjaði að spila fótbolta árið 1907 en tók ekki þátt í deildarkeppni fyrr en árið 1910 þegar liðið gekk í knattspyrnusamband Norður-Þýskalands. St. Pauli spilaði sinn fyrsta keppnsleik árið 1911. Síðustu áratugi hefur liðið flakkað á milli deilda en hafa oftar verið í neðri deildum.

## Stuðningsmenn
St. Pauli er eitt vinsælasta knattspyrnulið Evrópu þó það sé ekki mjög sigursælt. Það eru yfir 200 St. Pauli aðdáendaklúbbar í heiminum sem er dæmi um vinsældirnar. Margir tengja við hugmyndafræðina sem aðdáendur St. Pauli aðhyllast.

St. Pauli Ultras eða Ultra Sankt Pauli er félag hörðustu stuðningsmanna liðsins. Þeir eru ekki hefðbundinn ultras aðdáendahópur því þeir berjast gegn rasisma, fasisma og hatri gegn samkynhneigðum. Stuðningsmannafélögin lenda reglulega í slagsmálum við nýnasista og óeirðaseggja á leikjum. Stuðningsmennirnir eru vinstrisinnaðir og þeir bönnuðu starfsemi allra hægri öfgamanna í stúkunni. St. Pauli og stuðningsmenn þess koma jafnan úr þeim hluta Hamborgar þar sem íbúarnir eru stoltir af uppruna sínum sem félag lágtekjufólks. Merki stuðningsmannafélagsins er sjóræningamerki því stuðningsmenn líta á sig sem sjóræninga í baráttu við ríkt fólk. Þess vegna má víða sjá sjóræningjafána í áhorfendastúkunni á leikjum liðsins.

## Tengill
* Heimasíða félagsins

## Tilvísanir
Sápan

**Sápan** eru íslenskir aðstæðukomedíuþættir sýndir á Stöð 2, vorið 2020. Þættirnir voru 4 sýndir í maí 2020. Þættirnir gerðust á tímum Kórónuveirufaraldursins og var það aðal viðfangsefnið. Höfundar handrits voru Fannar Sveinsson, Benedikt Valsson og Baldvin Z sem einnig var framleiðandi. Leikstjóri var Fannar Sveinsson.

Þættirnir gerðust á heimili hjónanna *Kötlu* (Katla Margrét Þorgeirsdóttir) og *Jóa* (Jóhannes Haukur Jóhannesson). Katla verður brátt skotin í manni sem býr rétt hjá þeim (Aron Már Ólafsson) og þau tvö gera plan um að drepa *Jóa*.
Reykjavíkurnætur (sjónvarpsþættir)

**Reykjavíkurnætur** voru íslenskir aðstæðukomedíuþættir í leikstjórn Agnars Jón Egilssonar sem einnig var höfundur handrits. Þættirnir voru sýndir vorið 2005 á Stöð 2. Aðalframleiðandi var Baltasar Kormákur. Stjórn kvikmyndatöku annaðist Jón Karl Helgason og klippari var Viðar Víkingsson. Sögn ehf. styrkti þættina.

Þættirnir fjölluðu um fjögur ungmenni á djammtímabilinu sínu. Þættirnir áttu að líkjast *[[Vinir|Vinum]]*.

Leikarar voru Víkingur Kristjánsson, Þórunn Erna Clausen, Björn Hlynur Haraldsson og Inga María Valdimarsdóttir.

Þættirnir urðu sex talsins, fyrsti var sýndur þann 11. mars 2005 og sá síðasti 15. apríl 2005.

## Heimildir
Stefndi

**Stefndi** er aðili í dómsmáli sem hefur verið stefnt til að mæta fyrir dóm á viðkomandi dómstigi. Hugtakið er notað þegar önnur sérhæfðari hugtök eiga ekki við, svo sem varnaraðili, gagnáfrýjandi, eða **réttargæslustefndi**. **Gagnstefndi** er tilvísun í stefnanda dómsmáls fyrir héraðsdómi þegar fjallað er um gagnsök sem hinn stefndi hefur borið fram í sama máli. Réttargæslustefndi er notað yfir aðila sem hefur verið stefnt til réttargæslu í viðkomandi máli en engin dómkrafa er á hendur þeim aðila né getur sá aðili borið upp eigin dómkröfu í því máli, en honum er gefinn kostur á málflutningi til að verja sína eigin hagsmuni af niðurstöðu málsins.
Fannar Sveinsson

**Fannar Sveinsson** (f. 1988) er íslenskur sjónvarpsmaður. Hann er aðalega þekktur fyrir að vera **Hraðfrétta Fannar** en hann lék í sjónvarpsþáttunum Hraðfréttum á RÚV frá 2012-2016. Hann er einnig höfundur handrits á Venjulegi fólki og Sápuni, þar sem hann er einnig leikstjóri. Fannar er einnig vinsæll á samfélagsmiðlum.
1. deild kvenna í knattspyrnu 2011

Leikar í **[[1. deild kvenna í knattspyrnu]]** hófust í 17. sinn árið **2011**.


## A riðill
### Liðin

### Staðan í deildinni
#### Stigatafla
*Staðan fyrir 12. umferð, 20. ágúst 2011*.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur, Sm = Stig/meðaltal*.

#### Töfluyfirlit

#### Markahæstu leikmenn
*Lokaniðurstaða 20. ágúst 2011*.

## B riðill
### Liðin

### Staðan í deildinni
#### Stigatafla
*Staðan fyrir 12. umferð, 20. ágúst 2011*.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur, Sm = Stig/meðaltal* .

#### Töfluyfirlit

#### Markahæstu leikmenn
*Lokaniðurstaða 20. ágúst 2011*.

## Úrslit
*27 ágúst 2011*.

### Undanúrslit

### Úrslitaleikur

### Markahæstu leikmenn
*Lokaniðurstaða 3. september 2011*.

## Heimildaskrá

## Heimild
*
*
*
*
Naglfar

**Naglfar** var skip það er gert var úr nöglum dauðra manna í ásatrú. Hrymur heitir jötuninn sem stýrir *Naglfari*.

Úr Snorra-Eddu, Ragnarök:

*„.....Þá verður og það að Naglfar losnar, skip það er svo heitir. Það er gert af nöglum dauðra manna, er það fyrir því varnanar vert ef maður deyr með óskornum nöglum að sá maður eykur mikið efni til skipsins Naglfars er goðin og menn vildu sent að gert yrði. En í þessum sævargang flýtur Naglfar. Hrymur heitir jötunn er stýrir Naglfari.“*
Hraðfréttir

**Hraðfréttir** voru sjónvarpsþættir sýndir á mbl.is vorið 2012 og síðan á RÚV frá 2012 til 2016. Til að byrja með sáu Benedikt Valsson og Fannar Sveinsson um þáttinn en árið 2014 bættust Steiney Skúladóttir, Jóhann Alfreð Kristinnsson, Gunnar Sigurðarsson og veðurfréttakonan Anna Lísa Wium við í hópinn. Jóhann Alfreð og Anna Lísa hættu í þættinum haustið 2015. Það voru sýndir fjórir vetrar af hraðfréttum á RÚV þar til þættirnir enduðu árið 2016. Í desember 2021 voru gerðir tveir sérstakir hraðfréttaþættir sem hétu *Hraðfréttajól* og haustið 2022 voru sýndir fimm nýjir þættir af Hraðfréttum sem að nefndust *Hraðfréttir 10 ára*. Í maí 2024 voru sýndir tveir nýjir þættir sem að nefndust *HraðfréttirX24* fyrir forsetakosningarnar 2024 og í nóvember 2024 voru sýndir aðrir tvær þættir af *HraðfréttirX24* fyrir alþingiskosningarnar 2024.

Hraðfréttir byrjuðu fyrst í sjónvarpi mbl.is vorið 2012, en vegna vinsælda þáttana fóru þættirnir á vetrardagskrá RÚV 2012-2013. Þátturinn fjallaði um fréttastofu hraðfrétta sem sá um að segja fréttir á skrítnan og fyndnan hátt.

Benedikt og Fannar leikstýrðu, skrifuðu og léku áramótaskaupinu 2023 þar sem að var Hraðfréttainnskot. Í nóvember 2024 byrjuðu þeir með hlaðvarpið, *Hlaðfréttir*.
Lögskýringarleið

**Lögskýringarleið** er sú leið sem farin þegar ákveðið hefur verið hvort hið fyrirliggjandi tilvik falli innan eða utan lagaákvæðisins sem er til umfjöllunar.

## Almenn lögskýring
**Almenn lögskýring** er hin almenna regla og felur í sér að lagaákvæðið er túlkað samkvæmt orðanna hljóðan eins og það var metið samkvæmt textaskýringu. Henni er beitt þegar lítill eða enginn vafi er fyrir hendi eða (nægum) vafa hafi verið eytt síðar í ferlinu.

Í íslenskri dómaframkvæmd hefur stundum verið vikið frá almennri lögskýringu á grundvelli sérstakra og knýjandi raka, svo sem til að gæta samræmis við meginreglu eins og sjá má í hrd. Niðurfelling uppboðsmáls (1990:836). Í því máli láðist fyrir mistök að birta auglýsingu í Lögbirtingablaðinu um þriðja nauðungaruppboð á fasteign innan lögbundins frestar þar sem einn uppboðsþolinn var búsettur erlendis með ókunnum dvalarstað. Uppboðshaldarinn felldi uppboðið niður með úrskurði sem var svo kærður. Hæstiréttur mat það svo að við þessar aðstæður hefði ekki átt að fella uppboðsmálið niður heldur boða aftur hið þriðja nauðungaruppboð að nýju á löglegan hátt án tafar.

## Þrengjandi lögskýring
**Þrengjandi lögskýring** felur í sér að hið fyrirliggjandi tilvik er metið vera utan lagareglunnar, og er nafnið dregið af því að lagaákvæðið er þrengra en tilvikið. Hún er talin eiga sérstaklega við þegar lagaákvæðið mælir fyrir um eitthvað íþyngjandi og enn fremur ef það er þar að auki matskennt og óskýrt. Henni er að jafnaði beitt þegar lagaákvæðið er í eðli sínu undantekning, ef það er undantekning á meginreglum, eða kveður á um skerðingu á athafnafrelsi borgaranna.

## Rýmkandi lögskýring
**Rýmkandi lögskýring** felur í sér að hið fyrirliggjandi tilvik er metið vera innan lagareglunnar. Beiting hennar er líklegri þegar um er að ræða skyldur stjórnvalda til að fylgja tiltekinni málsmeðferð, kæruheimildir stjórnsýslulaga, og auðkennatalningu settri fram með ótæmandi hætti. Hún er þó talin vera ólíklegri eftir því sem lagaákvæðið er fastmótaðra eða reynir meira á lögmætisregluna. Rýmkandi lögskýring þarf þó að vera í samræmi við þau markmið sem lagaákvæðið á að þjóna.